**গংগাচড়া আদর্শ উচ্চ বিদ্যালয়** রংপুর জেলার গংগাচড়া উপজেলার একটি মাধ্যমিক উচ্চ বিদ্যালয়। এটি পুরো উপজেলার প্রথম স্থান প্রাপ্ত উচ্চ বিদ্যালয়।

ইতিহাস
------

১৯৯১ সালে প্রতিষ্ঠিত স্কুলের সামনে রয়েছে গংগাচড়া উপজেলা এর অফিস ভবন দ্বারা বেষ্টিত উপজেলা মাঠ। তিস্তা নদীর ভাঙন লোকদের বর্বর এবং স্বাক্ষরতার হার কমালেও, এই অঞ্চলের লোকদের লেখাপড়ার জন্য সাহসের সহিত ছুটত শহরাঞ্চলে। ১৯৯১ সালের আগেও এই ইউনিয়নে তেমন কোনও ভাল শিক্ষাপ্রতিষ্ঠান ছিল না। কিছু স্থানীয় সমাজকর্মীরা ১৯৮৯ সালে প্রথমে *গংগাচড়া শিশু নিকেতন* নামে একটি প্রাথমিক বিদ্যালয় প্রতিষ্ঠা করেন। এরই ধারাবাহিকতায় আবুল কাসেম অ্যাডভোকেট, কাজী মোঃ শরীফুজ্জামান যিনি বিদ্যালয়ের প্রধান শিক্ষক ছিলেন, মোঃ তাহিদ উদ্দিন, মোঃ আব্দুল জব্বার, মোঃ মোজাম্মেল হক মোশারফ, ডাঃ এস এম খোরশেদ আলম শাজা, ডাঃ আব্দুল হাকিম, মোঃ আশরাফুল ইসলাম, মোঃ রফিকুল ইসলাম, মোঃ রেজাউল করিম সুরুজ, শিক্ষক হিসেবে দায়িত্ব পালনকারী মোঃ আবু তৈয়ব, মোঃ মোস্তফা কামাল, মোঃ মোফাজ্জল হোসেন, মোঃ মোস্তাফিজার রহমান। প্রমুখ সহ বেশ কয়েকজন বিদ্যানুরাগি ১৯৯১ সালের নভেম্বর মাসে *গংগাচড়া আদর্শ উচ্চ বিদ্যালয়* নামে একটি দ্বিতীয় মাধ্যমিক বিদ্যালয় নির্মাণ করেন যা প্রথম বাঁশ এবং টিন দিয়ে তৈরি করা হয়েছিল। বর্তমানে এটিতে ৩ তলা বিল্ডিং রয়েছে যার মধ্যে ১৯ টি কক্ষ রয়েছে যার ১৫ টি পাঠদানের জন্য, একটি পাঠাগার ও কম্পিউটার ল্যাবের জন্য, একটি শিক্ষকদের জন্য, অন্যটি প্রধান শিক্ষক এবং অফিসের অন্যান্য কর্মীদের জন্য। এই যৌথ বিদ্যালয় *গংগাচড়া শিশু নিকেতনের* তৎকালীন প্রধান শিক্ষক মোঃ আসাদুজ্জামান মাধ্যমিক বিদ্যালয়ের প্রথম প্রধান শিক্ষক হিসাবে দায়িত্ব পালন করেন।

সাবেক প্রধান শিক্ষক হাবিবুর রহমান তার বাস্তব জীবনের অভিজ্ঞতা এবং কৌশল এই স্কুলকে সমাজে আদর্শ হিসেবে গড়ে তুলতে কাজে লাগিয়েছেন। ১৯৯১ সালে প্রতিষ্ঠিত হওয়া সত্ত্বেও, এটি ১৯৯৬ সালে প্রথম পাবলিক পরীক্ষা শুরু করে। তখন থেকে ২৭ ব্যাচ সফলতার সাথে পাস করেছে।

শিক্ষকমণ্ডলী
------------

যৌথ স্কুল গংগাচড়া শিশু নিকেতনের তৎকালীন প্রধান শিক্ষক, মোঃ আসাদুজ্জামান মাধ্যমিক বিদ্যালয়ের প্রথম প্রধান শিক্ষক হিসাবে দায়িত্ব পালন করেন। অবসরপ্রাপ্ত কাজী মোঃ শরীফুজ্জামান সর্বশেষ হলেও সাবেক শিক্ষক হাবিবুর রহমান বিদ্যালয়ের সর্বাধিক সফল প্রধান শিক্ষক ছিলেন। বাঁশের বেড়া আর টিন সীট স্কুলকে এই বর্তমান অবস্থায় নিয়ে আসার পিছনে তাদের অবদান স্মরণীয়। বর্তমান প্রধান শিক্ষক হলেন মোঃ এনামুল হক। প্রায় ২৪ জন সহ-শিক্ষক এবং অন্যান্য কর্মচারী বর্তমানে কর্মরত আছে যাদের অসামান্য অবদানে আজ শিক্ষার্থীদের উপস্থিতি এবং ফলাফল শতভাগ।

রেড ক্রিসেন্ট
-------------

স্কুলের রেড ক্রিসেন্ট ইউনিট বন্যা এবং অন্যান্য প্রাকৃতিক দুর্যোগে ক্ষতিগ্রস্ত লোকদের সহায়তা করে থাকে। তারা বিদ্যালয়ের শিক্ষার্থীদের জন্য প্রাথমিক সহায়তার কর্মশালা আয়োজন করে থাকে।

অন্যান্য কার্যক্রম এবং অর্জন
----------------------------

স্কুল খেলাধুলা, বিতর্ক, স্কাউটিং এবং অন্যান্যর মতো সকল ধরনের সহ-পাঠ্যক্রমিক কার্যক্রমে অংশ নিয়ে থাকে। ২০০০ সালে, বিদ্যালয়টি সেরা গার্ল গাইডদের জন্য জাতীয় মর্যাদা পেয়েছে।[] সেকায়েপ এটিকে ২০১১, ২০১২ এবং ২০১৩ সালে যথাক্রমে তিনবার উপজেলার সেরা শিক্ষাপ্রতিষ্ঠানের জন্য চিহ্নিত করেছে।[] প্রতিষ্ঠানটি ২০১৬ সালে ফলাফলের ভিত্তিতে জেলায় প্রাতিস্থানিক সাফল্যের পুরস্কার লাভ করে। স্কুল কমিটি ২০১৭ সালে ২৫ বছর সমাপ্তিতে *রজত জয়ন্তী* পালন করেন এবং সমস্ত শিক্ষার্থীর জন্য পুনর্মিলনী অনুষ্ঠানের ব্যবস্থা করেছিল। এই অনুষ্ঠানে স্কুল থেকে স্মরণিকা (ম্যাগাজিন) *গৌরবের ২৫ বছর* শিরনামে প্রকাশিত হয়।

তথ্যসূত্র
---------

1. ↑  "অর্জন - গংগাচড়া আদর্শ উচ্চ বিদ্যালয় | গংগাচড়া উপজেলা"। *gangachara.rangpur.gov.bd*। ২০২০-০৭-২৩ তারিখে মূল থেকে আর্কাইভ করা। সংগ্রহের তারিখ ২০২০-০৯-২৬।
2. ↑  গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩ খ. পৃ. ১০৯।
3. 1 2  কাজল, সফিয়ার রহমান (মার্চ ৭, ২০১৭)। "রজত জয়ন্তী উপলক্ষে গংগাচড়া আদর্শ উচ্চ বিদ্যালয়ে চলছে ব্যাপক প্রস্তুতি"। জুলাই ২৪, ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৪।
4. 1 2  আহমেদ, সেলিম (এপ্রিল ৫, ২০১৯)। "গংগাচড়া আদর্শ উচ্চ বিদ্যালয়ের বার্ষিক ক্রীড়া প্রতিযোগিতা, সাংস্কৃতিক ও পুরস্কার বিতরণী অনুষ্ঠান অনুষ্ঠিত"। জুলাই ২৪, ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৪।
5. ↑  "গংগাচড়া আদর্শ উচ্চ বিদ্যালয়"। *gangachara.rangpur.gov.bd*। ২০২০-০৫-০৬। ২০২০-০৭-২৩ তারিখে মূল থেকে আর্কাইভ করা। সংগ্রহের তারিখ ২০২০-০৭-২৩।
6. 1 2 3  মিঠু, আব্দুল মোত্তালিব (২০১৭)। *গৌরবের ২৫ বছর – ২৫ বছরপূর্তি (রজত জয়ন্তী) ও সম্মিলিত পুনর্মিলনী ২০১৭*। ইউনাইটেড প্রিন্টার্স, ধাপ, জেল রোড, রংপুর।
7. ↑  গংগাচড়া উপজেলার ইতিহাস ও ঐতিহ্য, মো. মাহমুদুল আলম, পৃ. ১০৯।
8. 1 2  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। *service.scouts.gov.bd*। সংগ্রহের তারিখ ২০২০-০৯-২৬।

বহিঃসংযোগ
---------

* গংগাচড়া আদর্শ উচ্চ বিদ্যালয়ের অফিসিয়াল ওয়েবসাইট
* ফেসবুকে গংগাচড়া আদর্শ উচ্চ বিদ্যালয়